Fliekresensie: The Rock in louwarm DC-superheldfliekBLACK ADAM ⭐⭐⭐⭐⭐/10 Met Dwayne Johnson en Pierce Brosnan Regisseur: Jaume Collet-Serra (Slegs in teaters) Daardie opruiende stemme wat jy hoor, is DC Comic-bewonderaars wat beswaar maak teen dié louwarm-resensie oor een van die grootste lokettreffers van die jaar, Black Adam. Maar dalk stem sommige saam nadat hulle die fliek gesien het? Black Adam is in ŉ 5 000 jaar lange koma. Hy word, nes Die Slapende Skone, opgewek om ŉ bose kroon te vind en te keer dat die verkeerde heerser dit op sy bose kop sit. Adam moet sy stad red van oorname deur booswigte. Natuurlik kom ŉ vrolike en brawe span tot sy redding, en help hom, maar Dwayne “The Rock” Johnson verroer skaars ŉ ooglid, laat staan nog ŉ spier. Hy loer net boosaardig rond en lig sy wenkbroue as hy skielik besef hy is ook ŉ held, nie net ŉ skurk nie. Dwayne ‘The Rock’ Johnson in ‘Black Adam’. (Foto: IMDb) Besef net: As jy ŉ aanhanger van superheldrolprente is, mag jy gek wees hieroor en daardie punt van 5/10 in die drein afspoel, maar wees oopkop en dink logies. Die afgelope jaar was daar baie beter superheldflieks met meer persoonlikheid. Black Adam bestaan net uit miljuisende gevegte, vuishoue, vuurballe, gille en krone wat gloei. Die storie probeer tussen die oormaat kop uitsteek, maar sy lont is nat. Black Adam is nommerpas vir bewonderaars wat net na gewelddadige prentjies wil kyk, maar soos ŉ legkaartstukkie wat nie behoorlik wil pas nie, onewe is as jy dieper dink. Black Adam draai slegs in teaters, veral Imax. Die fliek het ŉ ouderdomsbeperking van 13.